Source: https://www.zakonypreludi.sk/zz/1956-57
Timestamp: 2019-10-15 04:15:42+00:00
Document Index: 1385365

Matched Legal Cases: ['§ 3', '§ 4', '§ 6', '§ 7', '§ 90', '§ 4']

57/1956 Zb. Nariadenie o nemocenskom poistení a dôchodkovom zabezpečení členov výrobných družstiev | Aktuálne znenie
57/1956 Zb.
Nariadenie vlády č. 57/1956 Zb.Nariadenie o nemocenskom poistení a dôchodkovom zabezpečení členov výrobných družstiev
Platnosť od 18.12.1956 do30.06.1968
Účinnosť od 01.01.1957 do30.06.1968
Zrušený 87/1968 Zb.
Predpis č. 101/1964 Zb. zrušuje s účinnosťou od 1. júla 1974 vládne nariadenie č. 57/1956 Zb. o nemocenskom poistení a dôchodkovom zabezpečení členov výrobných družstiev, pokiaľ upravuje veci dôchodkového zabezpečenia.
§ 3 - Vecný rozsah
Nemocenské poistenie (§ 4 - § 6)
Vykonávacie predpisy (§ 7)
Aktuálne znenie 01.01.1957 - 30.06.1968
o nemocenskom poistení a dôchodkovom zabezpečení členov výrobných družstiev
Vláda Československej republiky nariaďuje podľa § 90 zákona č. 55/1956 Zb. o sociálnom zabezpečení:
Účelom tohto nariadenia je zabezpečiť členov výrobných družstiev na prípad nemoci (nemocenské poistenie) a na prípad staroby, invalidity a straty živiteľa (dôchodkové zabezpečenie).
Toto nariadenie sa vzťahuje na členov výrobných družstiev (ďalej len „družstvá“) a ich rodinných príslušníkov.
Ak toto nariadenie neustanovuje ďalej inak, platia o nemocenskom poistení členov družstiev a ich rodinných príslušníkov primerane predpisy o nemocenskom poistení zamestnancov a o ich dôchodkovom zabezpečení primerane predpisy o sociálnom zabezpečení.
Orgány vykonávajúce nemocenské poistenie
(1) Nemocenské poistenie členov družstiev vykonáva Ústredný zväz výrobných družstiev a jemu podriadené družstevné organizácie a družstvá.
(2) O dávkach nemocenského poistenia členov družstiev rozhoduje osobitný orgán vytvorený z týchto členov.
Opravné konanie v nemocenskom poistení
Proti rozhodnutiu o dávke nemocenského poistenia (§ 4 ods. 2) možno sa odvolať ku krajskému zväzu výrobných družstiev a proti jeho rozhodnutiu k Ústrednému zväzu výrobných družstiev; rozhodnutie tohto zväzu je konečné.
Úlohy družstva v dôchodkovom zabezpečení
Družstvo plní v dôchodkovom zabezpečení svojich členov úlohy, ktoré predpisy o sociálnom zabezpečení ukladajú zamestnávateľom.
Podrobnosti na vykonanie tohto nariadenia určí vyhláškou v úradnom liste
a) Ústredný zväz výrobných družstiev po dohode s Ústrednou radou odborov, pokiaľ ide o nemocenské poistenie členov výrobných družstiev,
b) Štátny úrad sociálneho zabezpečenia, pokiaľ ide o ich dôchodkové zabezpečenie.
Toto nariadenie nadobúda účinnosť 1. januárom 1957; vykonajú ho predseda vlády a predseda Štátneho úradu sociálneho zabezpečenia.